**Aktivno ljeto u CISOK-u**

**Radionice namijenjene učenicima trećih razreda četverogodišnjih i petogodišnjih srednjih škola**

Dragi učenici,

pozivamo vas na ciklus radionica pod zajedničkim nazivom **„Aktivno ljeto u CISOK-u“** koje organizira Centar za informiranje i savjetovanje o karijeri. Aktivnosti su namijenjene svima vama koji želite na vrijeme upoznati određene fakultete i područja koja obuhvaćaju, procijeniti svoje znanje o istima, ali i prepoznati vezu između interesa, vrijednosti, sposobnosti i osobina i izbora fakulteta te se približiti što kvalitetnijem izboru studija. Sve ovo možete naučiti na radionicama:

* **Predstavljanje zanimanja s područja prirodnih i tehničkih znanosti**

(11. srpnja 2016. )

* **Predstavljanje zanimanja s područja biomedicine i zdravstva i biotehničkih** znanosti (12. srpnja 2016. )
* **Predstavljanje zanimanja s područja društvenih i humanističkih znanosti** (13. srpnja 2016.)

Radionice će trajati 120 minuta (s uračunatom pauzom) u terminima navedenim pokraj naziva svake aktivnosti. Početak radionica je 11,00 sati u prostorijama CISOK-a u Ulici Ante Starčevića 5.

Na radionice se možete prijaviti na broj telefona 035/449-089, e-mail: cisok-slavonskibrod@hzz.hr, osobnim dolaskom ili stručnoj službi u vašoj školi.

**Veselimo se vašem dolasku!**

**Dobrodošli,**

**Stručni tim CISOK-a**

